Is-sit popolari onlajn ta' diversi ditti House of Fraser ħabbret permezz ta' twitter li se tkun qed tikkanċella l-ordnijiet kollha u ser tagħti l-flus lura lill-klijenti tagħha wara li kien hemm nuqqas ta' qbil mal-operatur prinċipali. Dan kien se jfisser f'dewmien biex il-prodotti jaslu għand il-klijenti. L-operatur kien XPO Logistics li waqaf jipproċesa l-ordnijiet il-ġimgħa li għaddiet minħabba nuqqas ta' qbil fuq ħlas. Jidher li l-kumpanija Sports Direct xtrat is-sit House of Fraser fl-10 ta' Awwissu li għadda. L-erbgħa li għaddiet House of Fraser kienet imġiegħla tgħalaq is-sit uffiċjali tagħha.